236 



NATURE 



[July 7, 1904 



Sir William Selby Church. 

 Salutat Academia nostra unum ex alumnis suis, olim 

 inter nos artis medicae doctorem, nunc Collegii Universitatis 

 socium honoris causa creatum, Willelmum Selby Church. 

 Academiae etiam personam gessit in communi illo medi- 

 corum Britannico consiho, penes quod regimen est ex- 

 aminationum in arte medica habendarum. Multos annos 

 insignis est inter medicos qui mercede vel parva vel nulla 

 accepta egentes in maximis valetudinariis Londinensibus 

 curant : permulti etiam qui hodie in omni parte regni 

 medicinam exercent hoc magistro et auctore studiorum usi 

 sunt. Plurimum auctoritate valet in Regali medicorum 

 Collegio, cui nuperrime Praeses iterum factus est : praemium 

 denique singularium erga artem medicam et cives suos 

 meritorum accepit Baronettus a regina nostra Victoria et 

 Eques de Balneo a rege nostro Edwardo creatus. 



Sir Andrew Noble. 

 Asclepium iure sequitur Mavors, plurium nisi fallor inter- 

 fector. Ubicunque homines diras illas machinas moliuntur, 

 quae novos belle terrores addiderunt, in honore est Andreas 

 Noble, vir honoribus et insignibus a multis regibus, inter 

 quos noster numerator, saepe donatus propter operam in 

 omni apparatu bellico praecipuam. Qui cum in exercitu 

 Britannico summa laude meruisset iam rude donatus multos 

 per annos maximae illi prope Tynam officinae praefuit ubi 

 immania Vulcani tela et naves urbis instar habentes in 

 usum nostrum et aliarum civitatum Cyclopes novi 

 fabricantur. Sed quamvis Martis cultor insignis Minervae 

 etiam acceptus est : hoc enim praeter ceteros operam dante 

 et hortante Laboratorium maximum scientiae Physices 

 augendae causa nuper institutum est, novo sane exemplo, 

 unde patet rectores nostros, quantum civium utilitatibus 

 prosit rerum naturalium scientia, aliquando intellegere. 



Sir William Crookes. 

 In multis generibus quaerendi fructus magnos adsecutus 

 est Willelmus Crookes. Ut a Chemia incipiam, novis 

 analyseos modis usus a Kirchhoff et Bunsen in Germania 

 excogitatis, qui substantias a luce quam ardentes emitterent 

 aliam ab alia dignoscerent, ipse novum quoddam elementum. 

 Thallium dico, invenit, prima spolia eademque opinia his 

 armis nactus. Eiusdem autem Thallii atomos etiam 

 expendere potuit, quo nihil subtilius, nihil admirabilius. 

 Primus etiam illud divinavit corpora materialia ita posse 

 existere ut neque solida neque liquida neque vapora sint. 

 Hoc demonstravit cum e tubulo aera extraheret donee 

 spatium illud intra tubulum inclusum materia fere omni 

 vacaret. Neque ipse solum in hoc curriculo feliciter 

 versatus est, sed alii ex iisdem carceribus emissi alias 

 palmas reportaverunt. Illud vero non silendum esse arbitror 

 eum, cum de hoc genere quaereret, instrumentum quoddam 

 effinxisse ad vim radiorum solis emetiendam, quod iure 

 omnes inter miracula habent. 



Sir David Gill. 



In extreme Africae meridionalis promontorio sub tutela 

 navium Britannicarum surgit turris ad siderum motus 

 observandos destinata. lUic plus viginti iam annos magno 

 astronomorum omnium emolumento caeli signa perscrutatus 

 est David Gill. Illic rem quater de integro aggressus id 

 •^dsecutus est ut distantiam, quae inter solem et nostram 

 terram intercedat, accuratius quam quivis e prioribus 

 emetiretur, adeo ut hodie omnes astronomi eius rationes 

 pro veris habeant. Idem eodem modo distantiam inter 

 solem et quindecim ex stellis, quae fixae vocantur, definivit. 

 Accuratissimam etiam descriptionem fecit earum caeli 

 regionum, quas non nisi Australe latus orbis terrae 

 incolentibus spectare concessum, et in tabulis maximis 

 faciendis, quibus variae caeli partes cura exquisitissima 

 depinguntur, cui operi praeclaro omnes ubique gentes hodie 

 incumbunt, rem felicissime navavit. 



Sir John Murray. 

 Alia ex Colonia transmarina ad nos venit loannes 

 Murray, qui quamquam origine Scotus media in Canada et 

 natus et institutus est. De aqua marina, de animalibus 

 mare habitantibus nemo est illo doctior. Harum rerum 

 investigandarum causa navigationes plurimas fecit. 

 Triginta quidem abhinc annos, cum novi quidam Argonautae 



NO. 18 10, VOL. 70] 



a rectoribus nostris publice missi sunt, qui ex omni mari 

 materiam scientiae coUigerent, ipse inter delectos heroas 

 fuit. Fructus vero illius navigationis quinque et quad- 

 raginta magnis commentariorum voluminibus continentur, 

 quibus omnes usi sunt, qui de natura sails, de calore maris, 

 de marinorum animalium formis et agendi rationibus postea 

 scripserunt. Maximas profecto gratias habent omnes qui 

 rerum naturae student loannae Murray horum com- 

 mentariorum editori. 



Prof. Alfred Marshall. 



Academia nostra particeps est laudis quam adsecutus est 

 Aluredus Marshall. Cum enim in litterarum commercio ea 

 ratione semper uberetur quam hie in rebus venalibus 

 constantissime vindicavit ut amico portu advenas omnes 

 reciperet, hunc virum magno cum fructu inter suos adscivit, 

 quamquam Cantabrigiae olim mathematicae studuit et in 

 eadem Academia nunc Oeconomias Professor est. Primus 

 hie inventus est qui rationibus mathematicis fretus, quae 

 antea tantum ad naturam rerum cognoscendam a physicis 

 adhibitae sunt, de commercio hominum et societate 

 quaereret. Cum in omni analyseos genere doctissimus esset,. 

 symbolis tamen parcissime est usus, et diviti cuidam 

 ratiocinandi venae rerum minutissimam cognitionem 

 addidit, unde factum est ut opus illud maximum de 

 Oeconomias principiis non solum scientiae maturae et 

 perfectap artis sed etiam sapientiae altissimae monumentum 

 exstet. 



Prof. J. J. Thomson. 



Inter Naturae venatores qui experimentis faciendis 

 praecipue incumbunt losephus loannes Thomson dux est et 

 signifer. Qui rationibus felicissime conceptis id demon- 

 stravit, quod nonnulli prius suspicati sunt, atomos illas, 

 e quibus constat materia rerum, e minutissimis quibusdam 

 et fere innumerabilibus corpusculis conglutinatas esse, quae 

 tamen ipse et enumerare et expendere potuit. Neque hoc 

 tantum adsecutus est, sed in vi electrica et magnetica et in 

 natura atomorum cognoscenda se semper exercuit. Nos 

 qui audivimus luculentissimam eius orationem cum 

 nuperrime in hac Academia contionatus est, qui vidimus 

 pulcherrima ilia experimenta, quibus rationes suas probavit, 

 minime mirabimur, cum omnes ex omnibus gentibus huius 

 scientiae avidos se Cantabrigiam conferre, turn ex eius 

 fontibus tot discipulos uberrimo cum fructu suos hortulos 

 irrigare. 



Prof. Horace Lamb. 



Et hie et apud Antipodas summam laudem adeptus est 

 Horatius Lamb, qui et in Academia de Adelaide, cum irb 

 Australia versaretur, et Mancuniae in Academia Victoriana 

 mathematices optimos studendi modos ostendit. Neque 

 solum in rebus Academicis gubernandis maxime floret, sed 

 de rationibus physicis secundum mathematicam artenv 

 tractandis libros optimos scripsit, quos omnes in manu 

 habent, velut de fluidorum motu, de luce, de vi electrica, 

 de sonitu, de scientia machinali : nuperrime etiam de 

 terrarum motibus luculentissime disseruit. In his operibus 

 ita tenuissima ilia analysi, quae mathematicorum propria 

 est, ad rationes physicas expendendas usus est, ut saepe 

 res tenebris ante sepultas nova luce illustraret. Pauci sane 

 hodie sunt qui de tot scientiae generibus egerunt : qui melius 

 et probabilius de ullo scripserit, nemo est. 



Prof. A. R. Forsyth. 

 Scientiam mathematicam qualis hodie est tanquam 

 monumentum esse videtur multorum laboribus multis in 

 terris sensim aedificatum : inter quos locum insignem tenet 

 Andreas Russell Forsyth, non solum quod ipse huic prae- 

 claro operi multos lapides imposuit, sed quod haec omnia 

 quasi calce et caemento conglutinavit. Augustinus Cauchy, 

 Bernardus Riemann, Carolus Weierstrass, hi Germani, ille 

 Gallus, analyseos problemata tribus viis aggressi, quisque 

 pro se summi momenti res reppererant : quae inventa ut in 

 unam rationem congruentem conflaret, ut vinculis et nexibus 

 coniungeret, ut his tribus quaerendi modis usus cognitionis 

 humanae fines promoveret, inventus est Andreas Forsyth. 

 De quo illud affirmare possumus si Fata eum insignem inter 

 mathematicos non fecisset, insignem in re publica 

 gubernanda fecisset Natura, adeo eius consilia in rebus 

 Academicis Cantabrigienses sui petunt, tanti eius iudicium 

 ab omnibus aestimatur. 



